Lentegroen" by Jordaan, Gerrit - Literator: Journal of Literary Criticism, comparative linguistics and literary studies, Vol. 25, Issue 3, December 2004 | Online Research Library: Questia Reader
By Jordaan, Gerrit | Literator: Journal of Literary Criticism, comparative linguistics and literary studies, December 2004 | Go to article overview
Jordaan, Gerrit, Literator: Journal of Literary Criticism, comparative linguistics and literary studies
Jy was salm.
Eendag het jy my oor 'n bord takboklewer en soeterige rooi huiswyn vertel dat die illusie belangriker is as die werklikheid. As die kok my kon laat glo dis takboklewer al was dit in werklikheid gekruide bees, was dit genoeg--dit was takbok.
"Weet jy hierdie skuinsmuur in jou sitkamer kort kleur. Ailes is te wit."
Ek het my boek met Paul Klee se Individualized Measurement of the Strata van 1930 gaan haal en ons het saam besluit oto dit te vergroot en op die muur te verf--byna soos die Ndebeles, maar Europees, meer soos ons. Dit was ten minste goedkoop en as dit nie werk nie, kon 'n mens dit toeverf. Met 'n paar botteltjies basiese kleure het ons begin meng en die kleure probeer naboots. Met my sakrekenaar het ek al die afmetings met faktor soveel vermenigvuldig, met 'n potlood die rame getrek en ons kon begin verf. Ons het lekker saamgewerk en elkeen kon sy kleur in 'n paar blokke verf en die patrone wat ontstaan het, het ons elke paar minute laat terug staan met:
"Jis, dis mooi."
"Kyk die mooi vorm. Dis jammer ons kon nie hier stop nie."
"Kyk net hoe goed werk hierdie kleure saam."
"Dis so mooi."
"Kyk hierdie oranje blok, net regs van die middel. Ek wonder of dit die son is, of vuur?" " Die onderste strook is grasgroen--seker op die aarde."
"Al die swart ondertone is dan seker die nag?"
"En al die kleurlae die strata met huile skermfunksies."
"Of dalk drome."
"Man, maar dis mooi."
"Ek het gelees Klee het na Tunisie gereis en ek dink die helder kleure van die moskees het in sy geheue vasgesteek."
"Afrika het hom seker van kleur geleer, soos Picasso vorm en abstraksie van Afrikamaskers geleer het."
"Die tekstuur van die growwe spikkelpleister werk eintlik goed, dis soos 'n tapisserie." "Ek wonder hoe gaan dit moreoggend lyk."
"Sjoe, dis mooi."
Jy was laventelpers.
Die ware wreedheid van illusie kom blykbaar van jou ikoon Glen Gould--Kanadese pianis, wat sekerlik unieke, sekerlik deurdagte weergawes van die musiek kon laat verwerklik. Dikwels het hy--in my oe die teenpool van die tradisionele--eerlike uitvoering ondersoek. Sy Brahms met die warm ryk harmoniee en kruisritmes klink vir my kil en berekend gespeel, met 'n klem op die reelmatig voortstuwende polsslag. Bach weer--vol warm emosie, baie vry met 'n oenskynlike nugterheid gespeel. As mens dit bedink, kan dit klink asof dit eintlik eerder die outentieke uitvoering moet wees. Ek het geluister en ek het verkul gevoel, onbeskermd, want dit het nie geklop met my hart se waarheid nie. Ek het met my en jou en sy onegtheid gesit en ook oor ons elkeen se egtheid begin wonder.
Met die terugvlug het ek in die vliegtuig by die venster gesit en kon oor die Limpopo-grens skielik die blokkieslandskap in faktor wat ook al sien--geblok, geskik--mielies hier, daar lusernveld, graansorgum, groente-apartheid en die oral stukkies wenakker opportunisme. En met die naderkom het 'n mens perspektief verloor en kon jy mieliekoppe en blare begin onderskei en toe die swembaddens en die aanloopbaan. Sintese wat verander in analise of andersom. Ek het een keer gese hoe langer ek jou ken, hoe minder is ek bereid om te se ek ken jou.
Jy was vandag bietjie vuilpienk met swart wat deurskyn, of tog bietjie pikswart, of die dag meestal maar vaalgroen. In die swart was 'n opening en die nag het in sy terugstraling daardeur gegaan.
"Het jy lus vir 'n chutney cheese burger?"
"Kom ons gaan kry vir ons, dan skink ek vir ons 'n sundowner."
"Maar, die muur is mooi."
"Whisky met soda?"
"Met ys, graag."
Helder pienk, swart-pers en seesand.
Jy't my vertel hoe jy ailes wou skoonskrop tot jou naels gebloei het en jy nie kon begin werk voor al jou boeke nie van klein na groot gerangskik was nie. En hoe jy byna van jou kop afgeraak het oor goed wat nie reg is nie. …
Publication information: Article title: Lentegroen. Contributors: Jordaan, Gerrit - Author. Journal title: Literator: Journal of Literary Criticism, comparative linguistics and literary studies. Volume: 25. Issue: 3 Publication date: December 2004. Page number: 317+. © Literator Society of South Africa. COPYRIGHT 2004 Gale Group.